stanford-oval/wikipedia huggingface dataset:
ซีกโลกเหนือ

แผนที่ทางภูมิศาสตร์ของซีกโลกเหนือ
บริเวณสีน้ำเงินคือซีกโลกเหนือ ส่วนบริเวณสีเหลืองคือซีกโลกใต้ แนวเขตที่แบ่งซีกโลกออกเป็นสองซีกคือเส้นศูนย์สูตร
ซีกโลกเหนือ (อังกฤษ: northern hemisphere) คือบริเวณของโลกที่อยู่เหนือเส้นศูนย์สูตรขึ้นไปจนถึงขั้วโลกเหนือ ตรงข้ามกับซีกโลกใต้ ค่าพิกัดภูมิศาสตร์ของละติจูดของตำแหน่งใดก็ตามบนซีกโลกเหนือจะเป็นบวกเสมอและใช้สัญลักษณ์แทนด้วยตัว N ฤดูหนาวของพื้นที่ในซีกโลกเหนือจะเริ่มตั้งแต่เหมายัน (ราววันที่ 21 ธันวาคม) จนถึงวสันตวิษุวัต (ราววันที่ 20 มีนาคม) ส่วนฤดูร้อนจะเริ่มตั้งแต่ครีษมายัน (ราววันที่ 21 มิถุนายน) ไปจนถึงศารทวิษุวัต (ราววันที่ 23 กันยายน)
ซีกโลกเหนือประกอบด้วยพื้นน้ำมากกว่าแผ่นดินอย่างชัดเจน แต่ก็ยังปกคลุมด้วยแผ่นดินมากกว่าซีกโลกใต้ ซีกโลกเหนือประกอบด้วยแผ่นดิน 39% และพื้นน้ำ 61% ประชากรราว 90% ของโลกอาศัยอยู่ในซีกโลกเหนือ แผ่นดินส่วนใหญ่เป็นทวีปยุโรป ทวีปเอเชีย ซึ่งเป็นทวีปที่ใหญ่ที่สุดในโลก ทวีปอเมริกาเหนือ และส่วนใหญ่ของทวีปแอฟริกา นอกจากนี้ยังมีบางส่วนของทวีปอเมริกาใต้ กรีนแลนด์ เกาะที่ใหญ่ที่สุดในโลก มหาสมุทรที่มีพื้นที่อยู่ในซีกโลกเหนือได้แก่มหาสมุทรอาร์กติก มหาสมุทรแปซิฟิกและแอตแลนติกราวครึ่งหนึ่ง และมหาสมุทรอินเดียบางส่วน
จุดศูนย์กลางของซีกโลกเหนือคือขั้วโลกเหนือ ซึ่งเป็นจุดตัดทิศเหนือระหว่างขั้วโลกกับพื้นผิวของโลก ส่วนขั้วแม่เหล็กเหนือจะแปรผันไปเหนือเส้นอาร์กติกเซอร์เคิล ออโรราที่เกิดขึ้นในซีกโลกเหนือเรียกว่า aurora borealis หรือ แสงเหนือ ในภาษาไทย
เนื่องจากแรงคอริออลิสจากการหมุนของโลก บริเวณความกดอากาศต่ำที่กำเนิดในซีกโลกเหนือ เช่น เฮอร์ริเคนหรือไต้ฝุ่น จะปรากฏการหมุนของพายุในทิศทวนเข็มนาฬิกาเสมอ
ซีกเหนือของดาวเคราะห์ดวงอื่นในระบบสุริยะสามารถนิยามได้จาก บริเวณของดาวที่มีซีกฟ้าเดียวกับขั้วโลกเหนือเมื่อเทียบกับระนาบไม่แปรผันของระบบสุริยะ
พื้นที่ที่ตั้งอยู่บนซีกโลกเหนือ

ทวีปยุโรปทั้งทวีป
ทวีปอเมริกาเหนือ อเมริกากลางทั้งทวีป ภูมิภาคแคริบเบียน ยกเว้นดินแดนโพ้นทะเลบางแห่ง
พื้นที่เกือบทั้งหมดของทวีปเอเชีย ยกเว้นติมอร์ตะวันออกที่อยู่ซีกโลกใต้ อินโดนีเซียและมัลดีฟส์บางส่วนที่มีพื้นที่คาบเกี่ยวกับเส้นศูนย์สูตร
พื้นที่ราวสองในสามของทวีปแอฟริกา ตั้งแต่บริเวณจะงอยแอฟริกาขึ้นไป
พื้นที่ราวหนึ่งในสิบของทวีปอเมริกาใต้ ตั้งแต่บริเวณทิศเหนือของปากแม่น้ำแอมะซอนขึ้นไป
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ซีกโลกเหนือ
| ด ค กซีกโลก |
| --- | --- |
 ซีกโลกเหนือ  ซีกโลกใต้  ซีกโลกตะวันออก  ซีกโลกตะวันตก  ซีกโลกพื้นดิน  ซีกโลกพื้นน้ำ 
  หมวดหมู่   คอมมอนส์   สถานีย่อย:ภูมิศาสตร์   แผนที่การแบ่งซีกโลก
รายชื่อบุคคลในแสตมป์ไทย

ด้านล่างนี้เป็นรายชื่อบุคคลที่เคยปรากฏภาพในแสตมป์ไทยเรียงตามอักษร
บนสุด
0–9
ก
ข
ฃ
ค
ฅ
ฆ
ง
จ
ฉ
ช
ซ
ฌ
ญ
ฎ
ฏ
ฐ
ฑ
ฒ
ณ
ด
ต
ถ
ท
ธ
น
บ
ป
ผ
ฝ
พ
ฟ
ภ
ม
ย
ร
ฤ
ล
ฦ
ว
ศ
ษ
ส
ห
ฬ
อ
ฮ
ก

สมเด็จพระเจ้ากรุงธนบุรี
เกรียงศักดิ์ ชมะนันทน์
พระอธิการกลั่น ธมฺมโชโต
พระครูเกษมคณาภิบาล (มี เขมธัมโม)
สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
ออกหลวงกัลยาราชไมตรี
กาแอล มงฟิล์ส
กาญจนา สังข์เงิน
ก้าน พึ่งบุญ ณ อยุธยา
กี ตาชาร์
กุหลาบ สายประดิษฐ์
หลวงปู่แก้ว สุจิณโณ
กำพล วัชรพล
พระเจ้าบรมวงศ์เธอ กรมพระกำแพงเพชรอัครโยธิน
เจ้าพระยาโกษาธิบดี (ปาน)
ข

ขวัญฤดี แสงจันทร์
พระอุปัชฌาย์ขัน อินฺทปญฺญา
ค

พระอุปฌาย์คง ธมฺมโชโต
ควง อภัยวงศ์
หม่อมราชวงศ์คึกฤทธิ์ ปราโมช
พระโคตมพุทธเจ้า
ฆ

ฆวน การ์โลส เฟร์เรโร
ง

หม่อมงามจิตต์ บุรฉัตร ณ อยุธยา
พญางำเมือง
จ

พระอธิการจง พุทฺธสโร
พระบาทสมเด็จพระจอมเกล้าเจ้าอยู่หัว
สมเด็จพระเชษฐาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ
นายจันหนวดเขี้ยว
สมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์
สมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย
พระบาทสมเด็จพระจุลจอมเกล้าเจ้าอยู่หัวพระบาทสมเด็จพระจุลจอมเกล้าเจ้าอยู่หัว
เจนีวีฟ คอลฟิลด์
เจมส์ เบลก
เจียง เจ๋อหมิน
ช

ชวน หลีกภัย
ชวลิต ยงใจยุทธ
สมเด็จพระเจ้าบรมวงศ์เธอ กรมพระยาชัยนาทนเรนทร
ชาติชาย ชุณหะวัณ
พระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า
สมเด็จพระสังฆราชเจ้า กรมหลวงชินวราลงกรณ
พระเจ้าบรมวงศ์เธอ กรมหลวงชุมพรเขตอุดมศักดิ์
นายโชติ
ซ

เซราฟิม โทโดรอฟ
ญ

ญาดา เซ่งย่อง
ณ

ณัฐกานต์ ชินวงษ์
ด

ดวงนภา ศรีตะลา
นายดอก
ดารัตน์ ช่างปลูก
หลวงปู่ดู่ พฺรหฺมปญฺโญ
สมเด็จพระเจ้าบรมวงศ์เธอ กรมพระยาดำรงราชานุภาพ
ต

สมเด็จพระเจ้าบรมวงศ์เธอ เจ้าฟ้าตรีเพ็ชรุตม์ธำรง
ตะโดธรรมราชาที่ 1
ตุ้ม จันทนิตย์
ถ

ถนอม กิตติขจร
ถวัลย์ ธำรงนาวาสวัสดิ์
ท

ทวี บุณยเกตุ
นายทองเหม็น
นายทองแสงใหญ่
ทักษิณ ชินวัตร
ทิม เฮนแมน
สมเด็จพระเจ้าลูกยาเธอ เจ้าฟ้าทีปังกรรัศมีโชติ
ท้าวเทพกระษัตรี
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
นายแท่น
ธ

ธงไชย แมคอินไตย์
ธนัสถา ชาวงษ์
ธนีกาญจน์ แดงดา
พระธรรมโกศาจารย์ (เงื่อม อินฺทปญฺโญ)
ธานินทร์ กรัยวิเชียร
น

นภัทร สีเสริม
พระเจ้าวรวงศ์เธอ กรมหมื่นนราธิปพงศ์ประพันธ์
สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์
พระเจ้าบรมวงศ์เธอ กรมพระนเรศรวรฤทธิ์
สมเด็จพระนเรศวรมหาราช
หลวงปู่หน่าย อินทสีโล
หนึ่งฤทัย สระทองเวียน
นวลพรรณ ล่ำซำ
พระบาทสมเด็จพระนั่งเกล้าเจ้าอยู่หัว
นาตยา ดวนจันทึก
สมเด็จพระนารายณ์มหาราช
จักรพรรดินิโคลัสที่ 2 แห่งรัสเซีย
พระครูนิวาสธรรมสาร (โต ติสฺโส)
นิสา ร่มเย็น
บ

สมเด็จเจ้าพระยาบรมมหาศรีสุริยวงศ์ (ช่วง บุนนาค)
บรรหาร ศิลปอาชา
หม่อมหลวงบุปผา นิมมานเหมินท์
พระยาโบราณราชธานินทร์ (พร เดชะคุปต์)
ป

พระบาทสมเด็จพระปกเกล้าเจ้าอยู่หัว
สมเด็จพระมหาสมณเจ้า กรมพระปรมานุชิตชิโนรส
พระครูประโชติธรรมวิจิตร (เพิ่ม อตฺตทีโป)
หลวงประดิษฐไพเราะ (ศร ศิลปบรรเลง)
ปรีดี พนมยงค์
เปรม ติณสูลานนท์
พระวรวงศ์เธอ พระองค์เจ้าปฤษฎางค์
แปลก พิบูลสงคราม
สมเด็จพระมหาสมณเจ้า กรมพระยาปวเรศวริยาลงกรณ์
ป๋วย อึ๊งภากรณ์
ปีแยร์ ล็องแบร์ เดอ ลา ม็อต
ปีแยร์ เดอ กูแบร์แต็ง
ฝ

หลวงปู่ฝั้น อาจาโร
พ

พจน์ สารสิน
พระพรหมมังคลาจารย์ (ปั่น ปทุมุตฺตโร)
พระยาพหลพลพยุหเสนา (พจน์ พหลโยธิน)
สมเด็จพระเจ้าบรมวงศ์เธอ เจ้าฟ้าพาหุรัตมณีมัย กรมพระเทพนารีรัตน์
พิกุล เขื่อนเพ็ชร
พระยาพิชัยดาบหัก
พระวรวงศ์เธอ กรมหมื่นพิทยลาภพฤฒิยากร
พระราชวรวงศ์เธอ กรมหมื่นพิทยาลงกรณ์
สมเด็จพระพุฒาจารย์ (โต พฺรหฺมรํสี)
พระบาทสมเด็จพระพุทธยอดฟ้าจุฬาโลกมหาราช
พระบาทสมเด็จพระพุทธเลิศหล้านภาลัย
สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี
ฟ

จักรพรรดิฟรันทซ์ โยเซ็ฟที่ 1 แห่งออสเตรีย
ฟร็องซัว-ตีมอเลอง เดอ ชัวซี
ฟร็องซัว ปาลูว์
สมเด็จพระสันตะปาปาฟรานซิส
ภ

ภราดร ศรีชาพันธุ์
พระภัททิยเถระ
สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช
พระภาวนาโกศลเถร (เอี่ยม สุวณฺณสโร)
พระครูภาวนาภิรัต (ทิม อิสริโก)
พระบาทสมเด็จพระมหาภูมิพลอดุลยเดชมหาราช บรมนาถบพิตร
ม

พระบาทสมเด็จพระมงกุฎเกล้าเจ้าอยู่หัว
พระมงคลศีลาจารย์ (คร่ำ ยโสธโร)
พระมงคลสิทธาจารย์ (รวย ปาสาทิโก)
พระยามโนปกรณนิติธาดา (ก้อน หุตะสิงห์)
สมเด็จพระมหาจักรพรรดิ
สมเด็จพระมหาธีราจารย์ (นิยม ฐานิสฺสโร)
พระมหานามเถระ
สมเด็จพระมหิตลาธิเบศร อดุลยเดชวิกรม พระบรมราชชนก
เหมา เจ๋อตง
มังกยอชวา
พระครูวินัยธรมั่น ภูริทตฺโต
พญามังราย
มารัต ซาฟิน
มาร์กอส แบ็กห์ดาติส
มานพ ประภารักษ์
แม่น ชลานุเคราะห์
นายเมือง
ย

ยิ่งลักษณ์ ชินวัตร
สมเด็จพระสันตะปาปายอห์น ปอลที่ 2
ร

รัตติกาล ทองสมบัติ
พระเจ้าบรมวงศ์เธอ กรมหลวงราชบุรีดิเรกฤทธิ์
สมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา
พ่อขุนรามคำแหงมหาราช
สมเด็จพระราชมุนีสามีรามคุณูปมาจารย์ (ปู สามีราโม)
พันเรือง
สมเด็จพระนางเจ้ารำไพพรรณี พระบรมราชินี
ล

พระเจ้าหลุยส์ที่ 14 แห่งฝรั่งเศส
หลุยส์ เบรลล์
หลุยส์ ลาโน
เลย์ตัน ฮิววิตต์
ว

พระเจ้าบรมวงศ์เธอ กรมหลวงวงศาธิราชสนิท
พระบาทสมเด็จพระวชิรเกล้าเจ้าอยู่หัว
สมเด็จพระสังฆราชเจ้า กรมหลวงวชิรญาณวงศ์
สมเด็จพระมหาสมณเจ้า กรมพระยาวชิรญาณวโรรส
สมเด็จพระสังฆราชเจ้า กรมหลวงวชิรญาณสังวร
สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร
วราภรณ์ บุญสิงห์
สมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร
พระวัปปเถระ
วารุณี เพ็ชรวิเศษ
สมเด็จพระราชินีนาถวิกตอเรีย
พระยาวิไชเยนทร์ (คอนสแตนติน ฟอลคอน)
พระเจ้าวรวงศ์เธอ พระองค์เจ้าวิภาวดีรังสิต
พระครูวิมลคุณากร (ศุข เกสโร)
วิลัยพร บุตรด้วง
พระวิสุทธาจารเถร (เทียม สิริปัญโญ)
พระครูวิหารกิจจานุการ (ปาน โสนนฺโท)
ศ

สมเด็จพระเจ้าบรมวงศ์เธอ เจ้าฟ้าศิริราชกกุธภัณฑ์
สมเด็จพระศรีนครินทราบรมราชชนนี
สมเด็จพระศรีพัชรินทราบรมราชินีนาถ พระบรมราชชนนีพันปีหลวง
ครูบาศรีวิชัย
ออกขุนศรีวิสารวาจา
สมเด็จพระศรีสวรินทิราบรมราชเทวี พระพันวัสสาอัยยิกาเจ้า
สมเด็จเจ้าฟ้าฯ กรมพระศรีสวางควัฒน วรขัตติยราชนารี
ท้าวศรีสุนทร
พระยาศรีสุนทรโวหาร (น้อย อาจารยางกูร)
ศิลป์ พีระศรี
ศิลาวรรณ อินต๊ะมี
ส

สตีเฟน นอร์ตคลิฟฟ์
สมชาย วงศ์สวัสดิ์
สมรักษ์ คำสิงห์
สมัคร สุนทรเวช
ขุนสรรค์
พระเจ้าบรมวงศ์เธอ กรมหลวงสรรพสาตรศุภกิจ
สฤษดิ์ ธนะรัชต์
พระครูสวัสดิ์ธรรมพินิต (ใย สุวฑฺฒิโก)
สมเด็จพระสังฆราช (ศรี)
สมเด็จพระสังฆราช (ศุข)
พระครูสังวรสมณกิจ (ทิม อตฺตสนฺโต)
สัญญา ธรรมศักดิ์
พระครูสันตยาภิวัฒน์ (แหวน ทยาลุโก)
หม่อมเจ้าสิทธิพร กฤดากร
สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
พระนางสิริมหามายา
สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
สุกัญญา ช.เจริญยิ่ง
สุจินดา คราประยูร
หม่อมหลวงสุดจิตร์ อิศรางกูร
สมเด็จพระนางเจ้าสุทิดา พัชรสุธาพิมลลักษณ พระบรมราชินี
พระสุนทรโวหาร (ภู่)
สมเด็จพระนางเจ้าสุนันทากุมารีรัตน์ พระบรมราชเทวี
สุนิสา สร้างไธสง
ท้าวสุรนารี
สุรยุทธ์ จุลานนท์
พระสุริโยทัย
พระสุวรรณมุนี (ฉุย สุโข)
พระครูสุวรรณศีลาธิคุณ (พูน ฐิตสีโล)
พระครูสุวิมลบุญญากร (พิน กตปุญโญ)
หม่อมราชวงศ์เสนีย์ ปราโมช
อ

อนุชศรา หมายเจริญ
พระยาอนุมานราชธน (ยง เสฐียรโกเศศ)
อภิสิทธิ์ เวชชาชีวะ
อรทัย ศรีมณี
สมเด็จพระอริยวงศาคตญาณ (จวน อุฏฺฐายี)
สมเด็จพระอริยวงศาคตญาณ (ปลด กิตฺติโสภโณ)
สมเด็จพระอริยวงศาคตญาณ (ปุ่น ปุณฺณสิริ)
สมเด็จพระอริยวงศาคตญาณ (แพ ติสฺสเทโว)
สมเด็จพระอริยวงศาคตญาณ (อยู่ ญาโณทโย)
สมเด็จพระอริยวงศาคตญาณ (สา ปุสฺสเทโว)
สมเด็จพระอริยวงศาคตญาณ (อัมพร อมฺพโร)
สมเด็จพระอริยวงษญาณ (ด่อน)
สมเด็จพระอริยวงษญาณ (นาค)
สมเด็จพระอริยวงษญาณ (มี)
สมเด็จพระอริยวงษญาณ (สุก ญาณสังวร)
อลิษา รักพินิจ
พระอัญญาโกณฑัญญเถระ
พระอัสสชิเถระ
หม่อมเจ้าอากาศดำเกิง รพีพัฒน์
พระบาทสมเด็จพระปรเมนทรมหาอานันทมหิดล พระอัฐมรามาธิบดินทร
อานันท์ ปันยารชุน
สมเด็จพระสันตะปาปาอเล็กซานเดอร์ที่ 7
อาแล็กซ็องดร์ อัศวินแห่งโชมง
อิกญาซ โคโตลังดี
นายอิน
อินทร์อร พันธุ์ชา
สุลต่านอิสมาอิลแห่งกลันตัน
อีวาน ลูบิซิช
ทูลกระหม่อมหญิงอุบลรัตนราชกัญญา สิริวัฒนาพรรณวดี
แอนดี มาร์รี
เอื้อ สุนทรสนาน
พระบาทสมเด็จพระปกเกล้าเจ้าอยู่หัว
พระวรวงศ์เธอ กรมหมื่นพิทยลาภพฤฒิยากร
สมเด็จพระราชินีนาถวิกตอเรียแห่งสหราชอาณาจักร
สมรักษ์ คำสิงห์ และเซราฟิม โทโดรอฟ
พระสุริโยทัย
พระบาทสมเด็จพระปรเมนทรมหาอานันทมหิดล พระอัฐมรามาธิบดินทร
ศูนย์ความเป็นเลิศด้านชีววิทยาศาสตร์ (องค์การมหาชน)

| --- | --- |
Thailand Centre of Excellence for Life Sciences (Public Organisation)
ตราสัญลักษณ์ของศูนย์
ภาพรวมศูนย์
ก่อตั้ง: 28 พฤษภาคม พ.ศ. 2554; 13 ปีก่อน (2554-05-28)
ประเภท: องค์การมหาชน
สำนักงานใหญ่: เลขที่ 120 ชั้น 7 อาคาร ซี ศูนย์ราชการเฉลิมพระเกียรติ 80 พรรษา 5 ธันวาคม 2550 แขวงทุ่งสองห้อง เขตหลักสี่ กรุงเทพมหานคร 10210
งบประมาณต่อปี: 192,577,700 บาท (พ.ศ. 2568)
ฝ่ายบริหารศูนย์: จิตติ์พร ธรรมจินดา, ผู้อำนวยการ ไปยดา หาญชัยสุขสกุล, รองผู้อำนวยการ
ต้นสังกัดศูนย์: กระทรวงการอุดมศึกษา วิทยาศาสตร์ วิจัยและนวัตกรรม
เว็บไซต์: เว็บไซต์ของศูนย์
ศูนย์ความเป็นเลิศด้านชีววิทยาศาสตร์ (ย่อว่า ศลช.; อังกฤษ: Thailand Center of Excellence for Life Sciences, TCELS; ทีเซลส์)  เป็นองค์การมหาชน มีหน้าที่ในการจัดทำและเสนอยุทธศาสตร์การพัฒนาธุรกิจและอุตสาหกรรมด้านชีววิทยาศาสตร์ ประสานความร่วมมือด้านชีววิทยาศาสตร์ ตลอดจนให้บริการทางวิชาการ เผยแพร่ความรู้ และพัฒนาบุคลากรด้านชีววิทยาศาสตร์ เพื่อผลักดันงานวิจัยและนวัตกรรมสู่การใช้ประโยชน์เชิงพาณิชย์
ประวัติ

ศูนย์ความเป็นเลิศด้านชีววิทยาศาสตร์ เดิมเป็นหน่วยงานในสังกัดสำนักงานบริหารและพัฒนาองค์ความรู้ ซึ่งได้มีการจัดตั้งขึ้นในปี พ.ศ. 2552 มีชื่อว่า "ศูนย์ความเป็นเลิศด้านชีววิทยาศาสตร์ของประเทศไทย" ต่อมาในรัฐบาลของนายอภิสิทธิ์ เวชชาชีวะ เห็นว่าชีววิทยาศาสตร์มีความสำคัญและจำเป็นแก่การแพทย์ในส่วนที่เกี่ยวข้องกับสุขภาพของมนุษย์ เนื่องจากสามารถนำองค์ความรู้และนวัตกรรมไปสู่การผลิตผลิตภัณฑ์ด้านชีววิทยาศาสตร์ในเชิงธุรกิจและอุตสาหกรรม จึงได้มีการจัดตั้งเป็นองค์การมหาชน โดยตราพระราชกฤษฎีกาจัดตั้งศูนย์ความเป็นเลิศด้านชีววิทยาศาสตร์ (องค์การมหาชน) พ.ศ. 2554 มีผลบังคับใช้ในวันที่ 28  พฤษภาคม พ.ศ. 2554
คณะกรรมการ

ศูนย์ความเป็นเลิศด้านชีววิทยาศาสตร์ (องค์การมหาชน) มีคณะกรรมการคณะหนึ่ง เรียกว่า "คณะกรรมการบริหารศูนย์ความเป็นเลิศด้านชีววิทยาศาสตร์" ประกอบด้วย ประธานกรรมการซึ่งคณะรัฐมนตรีแต่งตั้ง กรรมการโดยตำแหน่งจำนวน 3 คน (ปลัดกระทรวงการอุดมศึกษา วิทยาศาสตร์ วิจัยและนวัตกรรม ปลัดกระทรวงสาธารณสุข และผู้อำนวยการสำนักงานพัฒนาวิทยาศาสตร์และเทคโนโลยีแห่งชาติ) และกรรมการผู้ทรงคุณวุฒิจำนวนไม่เกิน 5 คน ซึ่งคณะรัฐมนตรีแต่งตั้ง โดยมีผู้อำนวยการศูนย์ความเป็นเลิศด้านชีววิทยาศาสตร์ เป็นกรรมการและเลขานุการ
ปัจจุบันมีคณะกรรมการ ดังนี้
ประธานกรรมการ
ศาสตราจารย์ นายแพทย์ ประสิทธิ์ วัฒนาภา
กรรมการผู้ทรงคุณวุฒิ
ศาสตราจารย์ ดร.ศันสนีย์ ไชยโรจน์
ศาสตราจารย์ ดร.สุรศักดิ์ วงศ์รัตนชีวิน
นายแพทย์บุญชัย สมบูรณ์สุข
นางสาวนิสากร จึงเจริญธรรม
ดร.วรพล โสคติยานุรักษ์
เภสัชกร ปรีชา พันธุ์ติเวช
กรรมการโดยตำแหน่ง
ผู้แทนปลัดกระทรวงการอุดมศึกษา วิทยาศาสตร์ วิจัยและนวัตกรรม (ศาสตราจารย์ ดร.ศุภชัย ปทุมนากุล)
ผู้แทนปลัดกระทรวงสาธารณสุข (นายแพทย์ ณรงค์ สายวงศ์)
ผู้อำนวยการสำนักงานพัฒนาวิทยาศาสตร์และเทคโนโลยีแห่งชาติ (ศาสตราจารย์ ดร.ชูกิจ ลิมปจำนงค์)
กรรมการและเลขานุการ
ดร.จิตติ์พร ธรรมจินดา
ตระกูลชินวัตร

| ตระกูลชินวัตร |
| --- | --- |
ตระกูลบรรพบุรุษ: แซ่คู
ประเทศ: ประเทศไทย
ถิ่นพำนักปัจจุบัน: จังหวัดเชียงใหม่
นิรุกติศาสตร์: ชิน-นะ–วัด ภาษาบาลี: जिन (ชิน)+ योजना (วตฺต) "กิจของผู้ชนะ"
ถิ่นกำเนิด: มณฑลกวางตุ้ง ประเทศจีน
ก่อตั้ง: สมัยรัชกาลที่ 5
ต้นตระกูล: เส็ง แซ่คู
ตำแหน่ง: นายกรัฐมนตรีไทย (พ.ศ. 2544–2549, 2551-2551, 2554–2557, 2567-ปัจจุบัน)
ตระกูลที่เกี่ยวข้อง: ราชวงศ์ทิพย์จักร ตระกูลดามาพงศ์ ตระกูลวงศ์สวัสดิ์
ทรัพย์สิน: ชินวัตรพาณิชย์ แอดวานซ์ อินโฟร์ เซอร์วิส (อดีต) ชิน คอร์ปอเรชั่น (อดีต) ไทยคม (อดีต) สโมสรฟุตบอลแมนเชสเตอร์ซิตี (อดีต)
ตระกูลชินวัตร เป็นตระกูลหนึ่งในประเทศไทยที่มีอิทธิพลทางการเมือง โดยมีนายกรัฐมนตรี 4 รายมาจากตระกูลนี้ อีกทั้งยังมีข้าราชการระดับสูง อาทิ อดีตผู้บัญชาการทหารบก, อดีตผู้บัญชาการทหารสูงสุด, อดีตรัฐมนตรีช่วยว่าการกระทรวงคมนาคม นอกจากนั้นยังมีเครือญาติที่เป็นอดีตนายกรัฐมนตรี, อดีตผู้บัญชาการสำนักงานตำรวจแห่งชาติ และอดีตรัฐมนตรีช่วยว่าการกระทรวงการคลังอีกด้วย
ประเทศไทยมีสมาชิกสภาผู้แทนราษฎรจากตระกูลชินวัตร 10 ราย ได้แก่ เลิศ, สุรพันธ์ , ทักษิณ, พายัพ และยิ่งลักษณ์ ชินวัตร; สมชาย, เยาวภา และชินณิชา วงศ์สวัสดิ์; ศรีญาดา ปาลิมาพันธ์ และธวัชวงศ์ ณ เชียงใหม่ ทั้งนี้แม้แพทองธาร ชินวัตร จะไม่ได้เป็นสมาชิกสภาผู้แทนราษฎร แต่พรรคเพื่อไทยซึ่งสืบทอดจากพรรคไทยรักไทยที่ทักษิณก่อตั้ง ได้เสนอชื่อเป็นแคนดิเดตนายกรัฐมนตรีในการเลือกตั้งทั่วไป พ.ศ. 2566 และสภาผู้แทนราษฎรมีมติเห็นชอบให้ดำรงตำแหน่งนายกรัฐมนตรีในปีต่อมา
ตระกูลชินวัตรดำเนินกิจกรรมทางการเมืองและธุรกิจ โดยมีเส็ง แซ่คู เป็นต้นตระกูล ซึ่งอพยพย้ายถิ่นฐานมาจากสาธารณรัฐจีน (ในขณะนั้น)​ มายัง จ.จันทบุรี ต่อมาได้ย้ายไปตั้งรกรากที่ จ.เชียงใหม่ ในปี พ.ศ. 2454 เชียง แซ่คู บุตรชายคนโตของครอบครัวได้เริ่มต้นธุรกิจทอผ้าไหม ใน จ.เชียงใหม่ จนในปัจจุบันเป็นกิจการผ้าไหมที่มีมายาวนานที่สุดของประเทศไทย สกุลชินวัตรเป็นที่รู้จักมากยิ่งขึ้นเมื่อ ดร.ทักษิณ ชินวัตร สมาชิกรุ่นที่ 4 ได้ดำเนินธุรกิจต่าง ๆ อาทิเช่น เครือข่ายโทรศัพท์เคลื่อนที่เอไอเอส จนประสบความสำเร็จ และได้เข้าสู่การเมืองในเวลาต่อมา พร้อมทั้งมีสมาชิกคนอื่น ๆ ตามมา ซึ่งทำให้สกุลชินวัตรเป็นที่รู้จักมากในด้านของการเมืองในปัจจุบัน
รายชื่อนายกรัฐมนตรี

ดร.ทักษิณ ชินวัตร (วาระ: 2544–2549)
สมชาย วงศ์สวัสดิ์   (วาระ: 2551)
ยิ่งลักษณ์ ชินวัตร  (วาระ: 2554–2557)
แพทองธาร ชินวัตร (วาระ: 2567–ปัจจุบัน)
สมาชิก > รุ่นที่ 1 และรุ่นที่ 2

ต้นสกุลคือ ชุ่นเส็ง แซ่คู ชาวจีนแคะ (ฮากกา) ที่อพยพย้ายถิ่นฐานจากมณฑลกวางตุ้ง สาธารณรัฐประชาชนจีน มายัง อ.ท่าใหม่ จ.จันทบุรี ประกอบอาชีพสร้างเนื้อสร้างตัว จนได้เป็นนายอากรบ่อนเบี้ย ต่อมาย้ายจาก จ.จันทบุรีไปตั้งถิ่นฐานที่ อ.สันกำแพง จ.เชียงใหม่ ชุ่นเส็งแต่งงานกับสตรีชาวไทยชื่อทองดี มีบุตรชายคนโตชื่อ เชียง แซ่คู
เชียงเข้าเป็นแกนหลักของตระกูลและเป็นปู่ของอดีตนายกรัฐมนตรีถึง 2 คน ในเวลาต่อมาประกอบอาชีพค้าขายกับจีนฮ่อและไทยใหญ่ ก่อนที่ต่อมาจะมีกิจการหลัก คือโรงทอผ้าไหมไทย ต่อมาเมื่อปี พ.ศ. 2481 เชียงเปลี่ยนมาใช้นามสกุลชินวัตร เชียงมีพี่น้องชื่อ เบี้ยว ชินวัตร, เล็ก ชินวัตร
ในขณะที่สลวย ชินวัตร เป็นอาสะใภ้ของอดีตนายกรัฐมนตรี ดร.ทักษิณ ชินวัตร
สมาชิก > รุ่นที่ 3

เชียง แซ่คูสมรสกับแสง แซ่คู (สมณะ) มีบุตรธิดารวม 12 คน ได้แก่
เข็มทอง ชินวัตร (โอสถาพันธุ์) (11 ธันวาคม 2454 - 2 มีนาคม 2546) เจ้าของกิจการ ท.ชินวัตรไหมไทย ซึ่งตั้งอยู่บนซอยสุขุมวิท 23 ถ.สุขุมวิท กรุงเทพมหานครสมรสกับชู โอสถาพันธุ์ บุตรชื่อ เข็มชาติ โอสถาพันธุ์ แต่งงานกับลักษมีไฉไล ชินวัตร
พ.อ.(พิเศษ) ศักดิ์ ชินวัตร (พ.ศ. 2458 - ปัจจุบัน) สมรสกับทวี ชินวัตร (มณีเนตร)มีบุตรธิดารวม 5 คน
บุญสม ชินวัตร สมรสกับศรีวรรณ ชินวัตร (กัณฑาอินทร์) มีบุตรธิดารวม 10 คน ได้แก่ สวัสดิ์ ชินวัตร, เสวก ชินวัตร, สวง ชินวัตร, แสวง ชินวัตร, สวาท ชินวัตร, สุวรีย์ ณ ลำพูน, ศิวพร ชินวัตร, สุวิทย์ ชินวัตร, สุวัฒน์ ชินวัตร และวาสนา ชินวัตร
เลิศ ชินวัตร (พ.ศ. 2462 - พ.ศ. 2540) อดีตสมาชิกสภาผู้แทนราษฎรจังหวัดเชียงใหม่ สมรสกับยินดี ชินวัตร (ระมิงวงศ์)  มีบุตรธิดารวม 10 คน
สุเจตน์ ชินวัตร (พ.ศ. 2464 - ปัจจุบัน) อดีตนายกเทศมนตรีเทศบาลนครเชียงใหม่ สมรสกับเพ็ญพร ชินวัตร (พรหมชนะ) มีบุตรธิดารวม 8 คน อาทิ ประจิตต์ ชินวัตร, ปุณิกา ชินวัตร, ธีราพร ชินวัตร และดุลยเดช ชินวัตร ผู้ช่วยกรรมการผู้อำนวยการ ส่วนงานปฏิบัติการภูมิภาค-ภาคเหนือ บริษัท แอดวานซ์ อินโฟร์ เซอร์วิส จำกัด (มหาชน)
จันทร์สม ชินวัตร (พ.ศ. 2466 - 2562) เจ้าของโรงงานทอผ้าไหม ชินวัตรพาณิชย์
สมจิตร ชินวัตร (พ.ศ. 2470 - พ.ศ. 2547) เจ้าของกิจการ ส.ชินวัตรไหมไทย ตั้งอยู่บน ถ.เชียงใหม่-สันกำแพง สมรสกับมนัส หิรัญพฤกษ์ มีบุตรธิดารวม 3 คน อาทิ วิวัฒน์ หิรัญพฤกษ์
เถาวัลย์ ชินวัตร (พ.ศ. 2472 - 2565)  นักบริหารอสังหาริมทรัพย์มีบุตรธิดารวม 2 คน ได้แก่ ชดาภัทร ชินวัตร, ณชพัฒน์ ชินวัตร
สุรพันธ์ ชินวัตร (พ.ศ. 2474 - พ.ศ. 2559) อดีตสมาชิกสภาผู้แทนราษฎรจังหวัดเชียงใหม่หลายสมัย อดีตรัฐมนตรีช่วยว่าการกระทรวงคมนาคม ในรัฐบาล พล.อ.เปรม ติณสูลานนท์ สมรสกับ ประเมิน ชินวัตร (มีพานิช) มีบุตรธิดารวม 6 คน อาทิ สุรวัตร ชินวัตร ผู้อำนวยการอาวุโส ผู้บริหารสูงสุด Customer Service ธนาคารไทยพาณิชย์, ศรุดา ชินวัตร นายกสมาคมไหมไทย
บุญรอด ชินวัตร (16 สิงหาคม พ.ศ. 2477 - 16 มีนาคม พ.ศ. 2537) อดีตผู้จัดการโรงงานทอผ้าชินวัตรไหมไทย สมรสกับสุรัตน์ ชินวัตร (ตันติเวสส) มีบุตรธิดารวม 3 คน อาทิ รักษาพร ชินวัตร, อรอำไพ ชินวัตร, ก่อศักดิ์ ชินวัตร
วิไล ชินวัตร ผู้พิพากษาสมทบศาลเยาวชนและครอบครัวจังหวัดเชียงใหม่ (13 กันยายน พ.ศ. 2479 - 13 มิถุนายน พ.ศ. 2558) สมรสกับ รศ.สมหวัง คงประยูร มีบุตรธิดารวม 3 คนได้แก่ คทาวุธ คงประยูร, สรรพวิทย์ คงประยูร มีหลานชื่อ วิลาสินี คงประยูร และ วงศกร คงประยูร
ทองสุทธิ์ ชินวัตร (โครซาติเย่ร์) (พ.ศ. 2480 - ปัจจุบัน) อดีตเจ้าของกิจการ ชินวัตรแฟชั่นเฮ้าส์ สมรสกับจอง โครซาติเย่ร์ มีบุตรธิดารวม 3 คน
เล็ก ชินวัตร สมรมกับ ปาน ชินวัตร ไม่ทราบจำนวนบุตรธิดารวมหนึ่งในนั้นได้แก่
พ.อ.(พิเศษ) วีระ ชินวัตร สมรสกับ พวงเพ็ญ ชินวัตร มีบุตรธิดารวม 6 ราย
ชินวัตรรุ่นที่ 3 เป็นรุ่นที่เริ่มมีการเข้าสู่วงการการเมือง ทั้งในระดับท้องถิ่นและระดับชาติถึง 3 คน คือ เลิศ ชินวัตร, สุเจตน์ ชินวัตร และ สุรพันธ์ ชินวัตร
สมาชิก > รุ่นที่ 4

ชินวัตรรุ่นที่ 4 มีการเข้าสู่การเมืองจำนวนหลายคน โดยเป็นที่รู้จักอยู่ 5 สายคือ
สมาชิก > รุ่นที่ 4 > สายพันเอก (พิเศษ) ศักดิ์ ชินวัตร

พ.อ.(พิเศษ) ศักดิ์ ชินวัตร สมรสกับทวี ชินวัตร มีบุตรชายคือ
พล.อ.อุทัย ชินวัตร อุปนายกสมาคมวัฒนธรรมและเศรษฐกิจไทย-จีน อดีตรองปลัดกระทรวงกลาโหม, อดีตที่ปรึกษารัฐมนตรีว่าการกระทรวงมหาดไทย (วันมูหะมัดนอร์ มะทา) ประธานคณะกรรมการการทหารตำรวจของสมาคมวัฒนธรรมและเศรษฐกิจไทย-จีน
พล.อ.ชัยสิทธิ์ ชินวัตร (25 มิถุนายน พ.ศ. 2488 - ปัจจุบัน) อดีตผู้บัญชาการทหารสูงสุด, ผู้บัญชาการทหารบก และอดีตที่ปรึกษานายกรัฐมนตรี
ร.อ.ประวิตร ชินวัตร อดีตรองกรรมการผู้อำนวยการใหญ่ สายปฏิบัติการ บริษัท การบินไทย จำกัด (มหาชน) กัปตันประจำเครื่องโบอิง 747-400 บริษัท การบินไทย จำกัด (มหาชน)
พ.ท.สุรจิตร ชินวัตร เสียชีวิตขณะทำการรบในวันที่ 26 เมษายน พ.ศ. 2516
สมาชิก > รุ่นที่ 4 > สายสุเจตน์ ชินวัตร

อันธิกา​ ชินวัต​ร​​ Channel Sales Manager บริษัท เวสเทิร์น ดิจิตอล สตอเรจ เทคโนโลยีส์ (ประเทศไทย) จำกัด และ เจ้าหน้าที่สมาคมวัฒนธรรมและเศรษฐกิจไทย-จีน
สมาชิก > รุ่นที่ 4 > สายเลิศ ชินวัตร

เลิศ ชินวัตร สมรสกับยินดี ชินวัตร (ระมิงค์วงศ์) หลานตาของเจ้าไชยสงคราม (สมพมิตร ณ เชียงใหม่) มีบุตรธิดารวม 10 คน ได้แก่
เยาวลักษณ์ คล่องคำนวณการ (9 สิงหาคม พ.ศ. 2490 - 21 มีนาคม พ.ศ. 2552) อดีตผู้สมัครรับเลือกตั้งสมาชิกสภาผู้แทนราษฎรจังหวัดเชียงใหม่ ในปี พ.ศ. 2529 และอดีตเทศมนตรีเทศบาลนครเชียงใหม่ สมรส กับ พ.อ.(พิเศษ) ศุภฤกษ์ คล่องคำนวณการ มีบุตรธิดา 2 คน
ทักษิณ ชินวัตร อดีตอดีตนายกรัฐมนตรีคนที่ 23 ของประเทศไทย อดีตรัฐมนตรีว่าการกระทรวงการต่างประเทศ และผู้ก่อตั้งพรรคไทยรักไทย สมรสและหย่ากับ คุณหญิง พจมาน ณ ป้อมเพชร (ดามาพงศ์) มีบุตรธิดา 3 คน
เยาวเรศ ชินวัตร อดีตประธานสภาสตรีแห่งชาติ ปัจจุบันเป็นนายกสมาคมสตรีไทยดีเด่นแห่งชาติ สมรสและแยกทางกับ วีรชัย วงศ์นภาจันทร์ มีบุตรธิดารวม 3 คน
ปิยนุช ลิ้มพัฒนาชาติ (6 พฤศจิกายน พ.ศ. 2495 - 11 เมษายน พ.ศ. 2556) สมรสกับ สง่า ลิ้มพัฒนาชาติ นักวิชาการภาษี สำนักงานสรรพกรภาค 8
อุดร ชินวัตร (26 ธันวาคม พ.ศ. 2496 - 10 กรกฎาคม พ.ศ. 2523) สมรสกับดารารัตน์ ชินวัตร มีธิดา 1 คน
เยาวภา วงศ์สวัสดิ์ อดีตสมาชิกสภาผู้แทนราษฎรจังหวัดเชียงใหม่ อดีตหัวหน้ากลุ่มวังบัวบานของพรรคไทยรักไทย สมรสกับสมชาย วงศ์สวัสดิ์ อดีตนายกรัฐมนตรีคนที่ 26 ของประเทศไทย มีบุตรธิดา 3 คน
พายัพ ชินวัตร ประธานภาคอีสานพรรคเพื่อไทย อดีตสมาชิกสภาผู้แทนราษฎรจังหวัดเชียงใหม่ สมรสกับพอหทัย ชินวัตร มีบุตรชาย 4 คน
มณฑาทิพย์ ชินวัตร อดีตประธานกรรมการบริหาร และกรรมการผู้จัดการบริษัทเอ็ม ลิงก์ เอเชีย คอร์ปอเรชั่น  สมรสกับ นพ.สมชัย โกวิทเจริญกุล อดีตกรรมการองค์การเภสัชกรรม มีบุตรธิดา 2 คนคือ
ยิ่งลักษณ์ ชินวัตร อดีตนายกรัฐมนตรีคนที่ 28 ของประเทศไทย สมรสโดยไม่ได้จดทะเบียนกับอนุสรณ์ อมรฉัตร มีบุตรชาย 1 คน
ทัศนีย์ ชินวัตร (เสียชีวิตแล้ว)
สมาชิก > รุ่นที่ 4 > สายพันเอก (พิเศษ) วีระ ชินวัตร

ดร.วีระพันธุ์ ชินวัตร อุปนายกสมาคมอนุรักษ์ศิลปกรรมและสิ่งแวดล้อม อดีตคณบดีคณะสถาปัตยกรรมศาสตร์และการออกแบบ มหาวิทยาลัยเทคโนโลยีพระจอมเกล้าธนบุรี อดีตกรรมการสภาวิจัยแห่งชาติ
วีระเกียรติ ชินวัตร กรรมการในคณะกรรมการสมาคมนักเรียนเก่านวลนรดิศ
สมาชิก > รุ่นที่ 4 > สายสุรพันธ์ ชินวัตร

ศรุดา ชินวัตร นายกสมาคมไหมไทย บุตรีสุรพันธ์ ชินวัตร
สมาชิก > รุ่นที่ 5 > สายเยาวลักษณ์ ชินวัตร

เยาวลักษณ์ ชินวัตร สมรส กับ พ.อ.(พิเศษ) ศุภฤกษ์ คล่องคำนวณการ มีบุตรธิดา 2 คน คือ
ดร.ปณิตา ชินวัตร รักษาการผู้อำนวยการสำนักงานส่งเสริมวิสาหกิจขนาดกลางและขนาดย่อม
นัทธฤทัย คล่องคำนวณการ กรรมการผู้จัดการ บริษัท แคปสโตนดิจิตอล คอร์ปอเรชั่น จำกัด
สมาชิก > รุ่นที่ 5 > สายทักษิณ ชินวัตร

ทักษิณ สมรสและหย่ากับ คุณหญิง พจมาน ณ ป้อมเพชร (ดามาพงศ์) มีบุตรธิดา 3 คนคือ
พานทองแท้ ชินวัตร อดีตผู้ช่วยกรรมการผู้อำนวยการ บริษัท วอยซ์ ทีวี จำกัด
สมรสกับ ณัฐฐิญา ปวงคำ มีบุตรธิดา 2 คน
พินทองทา ชินวัตร คุณากรวงศ์ ประธานกรรมการบริหาร บริษัท อัลไพน์กอล์ฟแอนด์สปอร์ตคลับ จำกัด, ประธานเจ้าหน้าที่บริหาร บริษัทเรนด์ ดีเวลอปเมนต์ จำกัด และบริษัท เดอะซิสเตอร์ส'เนลส์ จำกัด, กรรมการมูลนิธิไทยคม สมรสกับณัฐพงศ์ คุณากรวงศ์ รองประธานกรรมการและประธานเจ้าหน้าที่บริหาร บมจ. เอสซี แอสเสท คอร์ปอเรชั่น มีบุตรธิดารวม 3 คน ได้แก่
พิณธารา คุณากรวงศ์
พิณนารา คุณากรวงศ์
ชินวาคิณ คุณากรวงศ์
แพทองธาร ชินวัตร นายกรัฐมนตรีคนที่ 31 ของประเทศไทย, หัวหน้าพรรคเพื่อไทย, อดีตรองประธานเจ้าหน้าที่บริหารบริษัท เรนด์ ดีเวลอปเมนต์ จำกัด และบริษัท เดอะซิสเตอร์ส'เนลส์ จำกัด, กรรมการมูลนิธิไทยคม สมรสกับปิฎก สุขสวัสดิ์ มีบุตรธิดา 2 คน ได้แก่
ธิธาร สุขสวัสดิ์
พฤจ์ธาษิณ สุขสวัสดิ์
สมาชิก > รุ่นที่ 5 > สายพายัพ ชินวัตร

ฤภพ ชินวัตร อดีตรองหัวหน้าพรรคไทยรักษาชาติ สมรสกับณัฐาภรณ์ เจริญสวัสดิ์
พิรุณ ชินวัตร ผู้ถือหุ้นรายใหญ่อันดับที่ 7 ของบริษัท ไพร์ม โรด เพาเวอร์ จำกัด (มหาชน)
พอพงษ์ ชินวัตร ผู้ร่วมก่อตั้ง End of waste co.ltd.
พีรพัฒน์ ชินวัตร
สมาชิก > รุ่นที่ 5 > สายเยาวเรศ ชินวัตร

เยาวเรศสมรส และแยกทางกับวีรชัย วงศ์นภาจันทร์ มีบุตรธิดา 3 คนคือ
ชยิกา วงศ์นภาจันทร์ ข้าราชการการเมือง ประจำสำนักเลขาธิการนายกรัฐมนตรี ในรัฐบาลยิ่งลักษณ์ ชินวัตร
รัตนพล วงศ์นภาจันทร์ รักษาการประธานกรรมการบริษัท พีเออี (ประเทศไทย) และประธานกรรมการบริหาร บริษัท สยาม เอไอ คอร์เปอเรชั่น จำกัด
ธนวัฒน์ วงศ์นภาจันทร์ ผู้ถือหุ้นรายใหญ่บริษัท พีเออี (ประเทศไทย) สมรสกับวิชชุลดา ปรีชม
สมาชิก > รุ่นที่ 5 > สายมณฑาทิพย์ ชินวัตร

มณฑาทิพย์สมรสกับ นพ.สมชัย โกวิทเจริญกุล อดีตกรรมการองค์การเภสัชกรรม มีบุตรธิดา 2 คนคือ
นาควรี โกวิทเจริญกุล
ณัฏฐธิดา โกวิทเจริญกุล
สมาชิก > รุ่นที่ 5 > สายเยาวภา วงศ์สวัสดิ์

เยาวภาสมรสกับสมชาย วงศ์สวัสดิ์ มีบุตรธิดารวม 3 คนคือ
ศ.ดร.ยศชนัน วงศ์สวัสดิ์ รองอธิการบดีฝ่ายวิจัย มหาวิทยาลัยมหิดลกรรมการผู้ทรงคุณวุฒิ (ด้านการบริหารจัดการและทรัพยากรบุคคล) ในคณะกรรมการสำนักงานพัฒนารัฐบาลดิจิทัล
ชินณิชา วงศ์สวัสดิ์ อดีตสมาชิกสภาผู้แทนราษฎรจังหวัดเชียงใหม่ พรรคเพื่อไทย
ชยาภา วงศ์สวัสดิ์ (เชอร์รี่) อดีตนักร้อง ปัจจุบันสมรสกับนัม ลีนาล สามีชาวกัมพูชาเชื้อสายจีน
สมาชิก > รุ่นที่ 5 > สายยิ่งลักษณ์ ชินวัตร

ยิ่งลักษณ์สมรสกับอนุสรณ์ อมรฉัตร มีบุตรชาย 1 คน คือ
ศุภเสกข์ อมรฉัตร หรือไปป์ เรียนอยู่โรงเรียนนานาชาติฮาร์โรว์